rlitschk/wikidir huggingface dataset:
Riviera isch e politischi Gmaind im Kreis Riviera vom Kanton Tessin i de Schwiz. Riviera liit zwüsched Biasca und Bellinzona. D Gmaind wörd dur de Ticino dorflosse. Au d Gotthardstrecki vo de Isebahn und Autobahn goht i nord-süd Richtig dur s Gmaindsgebiet dure. Riviera isch uf de 2. April 2017 us den ehemolige politische Gmainde Cresciano, Iragna, Lodrino und Osogna als Fusionsgmaind entstande. D Gmaind hät öpe 4100 Iiwohner und es Gebiet, wo sich öber e Flächi vo 8607 Hektaren erstreckt. Quälle: Bundesamt für Statistik 2005 De lombardisch Dialäkt vo Riviera ghört zum Ticinese. Commons: Riviera TI – Sammlig vo Multimediadateie d Website vo de Gmaind Riviera (italienisch) Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 7. September 2023 Bundesamt für Statistik: Eidgenössische Volkszählung 2000: Bevölkerungsentwicklung der Gemeinden 1850–2000. Bern 2005 (Online uf bfs.admin.ch (Site cha nüme abgrüeft wärde; Suche im Webarchiv)[1] [2] Vorlage:Toter Link/www.bfs.admin.ch, Date im Aahang (Site cha nüme abgrüeft wärde; Suche im Webarchiv)[3] [4] Vorlage:Toter Link/www.bfs.admin.ch)
Der Chilz, mit richtigem Name Olivier Berger, isch e Schwizer Rapper. Dr Chilz het mit em Kush Karisma sis erschte Wärch CHILZ & KUSH presentiere: Köpf wo andrs tikke usegä. Us em Name Köpf wo andrs tikke (KWAT) isch e Crew vo zwölf Lüt entschdande wo gmeinsami Wärch wie zum Bischpil Dopamin vo 2011 usegä het. Dr Chilz het nach em Dopamin-Album mit em Kush Karisma und em M-Skills zäme s Album Entwickligshilf gmacht, wo si 2013 unter anderem uf Vinyl veröffentlecht hei. Im gliche Johr het er bim 1 City 1 Song mitgmacht. 2014 het der Chilz sis erschte Soloalbum Innere Zirkel usegä mit em Video SwissStreetLife vom Manoo. Abem gliche Johr het der Chilz jedes Johr am Rap Event Bounce Cypher vo Radio SRF Virus teilgno. 2016 isch er im Rahme vom Bounce Cypher zäme mit em Nemo, em Knackeboul, em Prince Deng und em Krime uf em Cyphertrack #3 erschine. http://fingerzeig.ch/parties/2013/01/19/release-apero-entwickligshilf/ (Site cha nüme abgrüeft wärde; Suche im Webarchiv)[1] [2] Vorlage:Toter Link/fingerzeig.ch Profil vom Chilz (Memento vom 15. Augschte 2018 im Internet Archive) uf der Website vom Basler Quartier.Club Joel Gernet: Silberrücken, Amazonen und eine Unerhörtheit. Blog vo der Basler Zitig, 13. Februar 2015. Luca Bruno: Cyphertrack
Riviera (vo italienisch riva respektiv französisch rive: Ufer) isch de französisch-italienisch Küstenabschnitt vom Ligurische Meer (Mittelmeer). Glideret isch die Küste i zwai Abschnitt; i di Italieneschi Riviera (Bluemeriviera) und i di Französeschi Riviera (Côte d’Azur). Noch däre bekannte Küste sind au no anderi Küste benännt Gebiet und Verwaltigsainhaite i de Schwiz: Riviera (Tessin), e Talabschnitt im Kanton Tessin, wo vom Fluss Ticino dorflosse wört Bezirk Riviera, en Bezirk im Kanton Tessin Chrais Riviera, en Chrais im Kanton Tessin Ort: Riviera TI, e Fusionsgmaind im Chrais Riviera, Kanton Tessin, Schwiz Riviera (Arizona), en Ort i de USA Riviera (Kalifornien), en Ort i de USA Riviera (Texas), en Ort i de USA Gebäu: Riviera Las Vegas, es ehemoligs Hotel und Kasino z Las Vegas Riviera (Berlin), es ehemoligs Ballhuus im Ortstail Grünau z Berlin Astronomii: (1426) Riviera, en Asteroid vom Hauptgürtel Riviera isch de Name vo däne Persone: Jake Riviera (* 1948), en britische Musikmanager
Siders (uf französisch: Sierre, im frankoprovenzalische Tieläkt: Siérro [ˈʃiːrːo, ʃiːʀo]) isch e Munizipalgmeind und e Stadt im Kanton Wallis i der Schwiiz und der Houptort vom Bezirk Siders. S Gmeindpiet vo Siders liit im Roonetal im middlere Wallis, zum gröschte Deil ufem Talbode beidsits vom Fluss. Uf der Nordweschtsyte si oberhalb am Bärghang d Gmeinde Veyras, Venthône, Crans-Montana und Lens. Uf der Südsyte chunt Siders a d Gmeindpiet vo Anniviers, Chippis, Chalais und Grône. S Taal uf liit obedra im Bezirk Leuk, ännet der Raspille, d Gmeind Salgesch. Bi der Raspille isch d Sproochgränze zwüschem französischsprochige Underwallis und em dütschsprochige Oberwallis. Uf der Südsyte vom Fluss ghört en Deil vom Pfynwald und dört drüber der höch Bärghang bis ufe an Bärggrat bi Le Couquelle au zu Siders. Us de Sytetäler chöme im Norde vier grösseri Bech vom Bärg bi Siders obenabe, näbe der Raspille au no d Sinièse, d Mondarèche und d Vanire; vo Süde münde d Navisence, der Bach usem Eifischtal, und d Rèche, wo bi Réchy obenabe chunt, i d Roone. Im ganze Gmeindbann vom Pfynwald bis Granges, wo öpe 12 Kilometer lang isch, gids nün Brugge über d Roone, zwei dervo sind für d Autobaan. Näbem alte
S Buechtitelblatt vo La Vigne et le Vin – La Vegne è lo Vén (ùff französisch Couverture du livre La Vigne et le Vin – La Vegne è lo Vén) isch s Titelblatt vùm Buech „La Vigne et le Vin – La Vegne è lo Vén“ vùm Walliser Autor André Lagger. Des Buech bhandlet de Wyybau ùn d Terminologi devo in de Gegend vo Chermignon im Wallis, wo hüt en Deil vo de Gmei Crans-Montana isch. Näbem Winzerwortschatz im Walliser Patois sin au no Gedicht im Patois debi. Es isch glychzytig mit em Buech sälber im Joor 2005 im Verlag „Éditions a la Carte“ erschiine. Wer s Titelbild entworfe het isch nit bekannt, aber warschynts isch es nit de André Lagger sälber gsi, sùndern en Grafiker oder sùnscht öber vùm Verlag. Dass de Lagger aber einewäg s ein oder anderi Detail mitentschiide het, chammer nit usschliesse. Wie bi französische ùn au alemannische Biecher meischtens ieblig, isch s Titelblatt ùff de Vordersyte vùm Buechùmschlag ùffdrùggt worde. Im Gägesatz zue zum Byspil arabische oder hebräische Titelblätter, wo ùff de rächte Syte mit em Rescht vùm Buech bùnde sin, isch s Titelblatt vo „La Vigne et le Vin – La Vegne è lo
Dr Bone isch e Schwizer Rapper. 2008 het der Bone mit em Rapper Rippa zäme d HipHop-Truppe B1Recs gründet Ab 2012 het der Bone bim Swiss Video Battle Turnier mitgmacht. Im gliche Johr het er am 1 City 1 Song teilgno. Dr Bone befasst sich i sine Stück mit der Stadt Basel, so zum Bischpil im Song Jedi Gass het ihri Gschicht vo 2016. Em Bone sini Musigvideos spile durchwägs z Basel: Mit em Rippa: Villicht, 2012. Farbelos, 2014. Offene Brief, 2015 (spilt am EuroAirport). Kopfkino, 2015. Mit em Trace: Zwei Siite, 2015. Mit em Smoky: Jedi Gass het ihri Gschicht, 2016. http://fingerzeig.ch/parties/2013/03/15/bscene-2013-b1recs/ (Site cha nüme abgrüeft wärde; Suche im Webarchiv)[1] [2] Vorlage:Toter Link/fingerzeig.ch Joel Gernet: Basler Rapper lancieren ein Silbengewitter. In: Schlaglicht: Dr Kulturblog vo der Basler Zitig, 16. Mai 2013. Die Schweizer Rapszene blüht gerade wie nie zuvor. In: noisey.vice.com, 29. November 2016.
Der André Lagger (* 1945 z Chermignon) isch en Mundartschriftsteller vo der Ortschaft Ollon bi Chermignon, wo sid 2017 zu der Gmeind Crans-Montana ghört, im Kanton Wallis. Der André Lagger het sech scho früe starch für d Pfläg vo der regionale Mundart vo Chermignon igsetzt, wo zum Patois vom middlere Wallis ghört. Das isch e Variante vo der frankoprovenzalische Sprooch. Sid em Joor 1967 het är agfange Patois leere, und denn isch es im glunge, d Freud a däre tradizionelle Sprooch mid Büecher, Kürs und andere Middel wyterzgä. S Wälschschwiizer Radio het im Glägeheit gä, s Patois i sine Sändige vorzstelle, und dört het er au Lieder, won är im Uftrag vo der Mediathek Wallis is Patois übertreit het, chönne lo vorsinge. Für d Dialäktchör vo der Landschaft vo Montana und am Leiserbärg het är Patoisteggscht gschribe, und i de Zytige vo Montana sind Artikel vo im erschine. I syne Schriften über d Sprooch vo Chermignon und vo dere Landschaft am Bärg oben a Siders het der Lagger alti Gschichte id Mundart übertreit, d Wörter und Usdrück vo däm Dialäkt mit Glossaar erklärt, d Orts- und Fluernäme interpretiert und au eigeni Gedicht veröffentlecht. Im 1988i het är mitghulfe s kantonale
D Marthe Gosteli (* 22. Dezember 1917 z Worblaufe, hüt en Deil vo der Gmeind Itige; † 7. April 2017 in Muri bi Bärn) isch e Frauerächtleri us der Schwiiz gsi. D Marthe Gosteli isch ane 1917 uf em Purehof vo yrere Familie z Worblaufe i der Nöchi vo Bärn ufgwachse. Der Vatter isch der Ernst Gosteli gsi und d Muetter d Johanna Ida Gosteli, geborni Salzmann. Si het i der Jugendzyt Sprochufenthalt i der Weschtschwiiz und z London gmacht. Im Zwöite Wältchrieg het si bi der Abteilig für Press und Radio vo der Schwiizer Armee gschaffet und nach em Chrieg het me se i der Botschaft vo Amerika z Bärn als Leiterin vo der Filmabteilig agstellt, wo si bis ane 1962 bliben isch. So het si vil gwüsst dervo, wie d Medie funzioniere, und do dermit het si sech sit de 1960er Johre ganz für d Schwiizer Frauebewegig ygsetzt. Vom Johr 1964 bis is 1968i isch si d Presidäntin vom Bärner Fraustimmrächtsverein gsi; i dä Verein isch au iry Muetter scho yträte gsi. Vo 1967 bis is 1971i het d Gosteli denn als Vizepresidäntin im Bund vo de Schwiizer Frauevereine mitgmacht. 1970 und 1971 het si derzue au d
Dr Hans Matt-Willmatt (* 15. Augschte 1898 z Hauge as Friedrich Wilhelm Matt; † 8. Dezämber 1978 z Stüelinge) isch e dytsche Schriftsteller un Haimetforscher gsii. Är het uf Hochdytsch un im alemannische Dialäkt vum Hotzewald gschribe. Dr Friedrich Wilhelm Matt isch e Suhn gsii vum Ludwig Matt (1849-1899), eme Maschinehaizer vu Hartschwand, un syre Frau Pauline geb. Huber (1867-1923), dr Dochter vum e Wääber un Eelmiller vu Gerbel. Är het no ne Schweschter ghaa, d Karolina, wu in d USA uusgwanderet isch. Dr Vater isch gstorbe, wu dr Friedrich sibe Monet alt gsii isch. D Mueter het derno wider anne 1901 ghyrote, dr Kornelius Stich. Vu 1904 bis 1912 isch dr Matt z Hauge uf d Volksschuel gange. Sy Lehrer un sy Bfaarer hän bi ihm d Liebi zue dr Natur un s Inträssi an Imme gweckt. As Hirtebue uf dr Chuewaid schrybt er syni erschte Gedicht. No dr Schuel het er im Obstlaade vum Stiefvater mitghulfe. Wu dr Erscht Wältchrieg uusbrochen isch, het er si mit 16 Johr freiwillig as Soldat gmäldet. Är isch aafangs Infanterischt z Frankrych an dr Somme gsii, speter z Russland bi Grodno. Um des Zyt het er e Hufe Gedicht un Gschichte schrybe,
ond wo an Ardikl driibr exischdiirt Georg Rodolf Weckherlin (1584 bis 1653), a schwäbischer Dichter Georg Wilhelm Friedrich Hegel (1770 bis 1831), a deitscher Philosoph ond evangelischer Theolog Johann Georg Frech (1790 bis 1864), a deitscher Kombonischt, Organischt ond Musikpädagog Georg Gottlob von Gutbrod (1791 bis 1861), a deitscher Polidiker Gustav Schwab (1792 bis 1850), a deitscher Dichter ond evangelischer Theolog Emilie Zumsteeg (1796 bis 1857), a deitscha Kombonischdin, Pianischdin, Chorleitere ond Musikschriftstellere Christian Gottlob Barth (1799 bis 1862), a deitscher Pfarrer, Lyriker ond Schriftsteller Hermann Hauff (1800 bis 1865), a deitscher Arzt, Schriftsteller ond Redakdeer, Bruader vom bekanndera Wilhelm Hauff Wilhelm Hauff (1802 bis 1827), a deitscher Dichter Albert Schott (1809 bis 1847), a deitscher Sprooch-, Gschichts- ond Walserforscher, Sammler vo Saga, Schwänk ond Volksliader Robert Heck (1831 bis 1889), a deitscher Genre- ond Porträä-Moler Eduard Paulus (1837 bis 1907), a deitscher Dichter, Kunschthischtorikr ond Archäolog Isolde Kurz (1853 bis 1944), a deitscha Dichtere Cäsar Flaischlen (1864 bis 1920), a deitscher Dichter ond Schriftsteller Hermann Abert (1871 bis 1927), a deitscher Musikwissaschaftler, Musikschriftsteller, Hochschuellehrer ond Musikforscher Otto Keller (1875 bis 1931), a schwäbischer Schriftsteller, Dichter ond Kombonischt Hermann Keller (1885 bis 1967), a deitscher Musikwissaschaftler, Kombonischt, Organischt ond Hochschuellehrer
Dr Chrais Sant’Antonino (ital. Circolo di Sant’Antonino) bildet zämme mit dr Chrais Arbedo-Castione un Bellinzona dr Bezirk Bellinzona im Kanton Tessin in dr Schwiz. Dr Sitz vum Chraisamt isch z Sant’Antonino. Dr Chrais bstoht us dene Gmaine: Sit em 2. April 2017 bilde d Gmaine Cadenazzo, Isone un Sant’Antonino dr nei grindet Chrais Sant’Antonino im Bezirk Bellinzona. Friejer hend si zum Chrais Giubiasco ghert, wo wäge Gmaisfusione zu Bellinzona ufglest wore isch.
Dr Chrais Arbedo-Castione bildet zämme mit dr Chrais Bellinzona un Sant’Antonino dr Bezirk Bellinzona im Kanton Tessin in dr Schwiz. Dr Sitz vum Chraisamt isch z Arbedo-Castione. Dr Chrais bstoht us dene Gmaine: Sit em 2. April 2017 bilde d Gmaine Arbedo-Castione un Lumino dr nei grindet Chrais Arbedo-Castione im Bezirk Bellinzona. Friejer hend si zum Chrais Bellinzona ghert, wo sich wäge Gmaisfusione zu Bellinzona us anderne Chrais stark veränderet hät.
Sant’Antonino isch de Name vo: divärse italienische Hailige, lueg Heiliger Antoninus zahlryche Chile vo däne Hailige, lueg Antoniuskirche Gmainde: Sant’Antonino TI, im Bezirk Bellinzona, Kanton Tessin, Schwiz Sant’Antonino (Korsika), uf Korsika, Frankrych Sant’Antonino di Susa, i de Provinz Torino, Region Piemont, Italie Lueg au: Sant’Antonio
Sant’Antonio isch de Name vo: divärse italienische Hailige, lueg Heiliger Antonius zahlryche Chile vo däne Hailige, lueg Antoniuskirche Ort i de Schwiz: Sant’Antonio TI, es Dorf und en ehmolegi Gmaind im Bezirk Bellinzona, Kanton Tessin Sant’Antonio GR, es Dorf i de Gmaind Poschiavo, Kanton Graubünde Gmainde z Italie: Sant’Antonio Abate, Provinz Neapel, Region Kampanie Sant’Antonio di Gallura, Provinz Sassari, Region Sardinie Lueg au: Sant’Antonino St. Anton St. Antönien im Kanton Graubünde
Charrat isch e Munizipalgmeind im Kanton Wallis i der Schwiiz und liit im Bezirk Martigny (uf dütsch: Bezirk Martinach). D Gmeind ghört zum französischsprochige Underwallis. S Piet vo dr Gmeind Charrat isch im Tal vo der Rhone und liit öpe zur Helfti ufem Talbode und zum andere Deil am steile Bärg, wo im Südoschte bis zum Felsmassiv vom Sé Rouge ufe goot. Sé Rouge heisst uf Dütsch Rote Felse, s frankoprovenzalische Mundartwort sé chunt vom latynische saxum här. Zu der Gmeind ghöre di beide chlyne alte Dorfchärne bi Les Chênes und Vison, wo grad am Bärgfuess ligge. Am Bärg händ am Wäg zum Col des Planches ufe nume chlyni Waldstück chönne grodet wärde zum Mäjesäss mache, wil s dört zäntume so steil isch. Bi Les Chênes und Vison unde het s ufem weniger steile Land Räbbärge. Di Dörfer sind a der uralte Landstross vom Wallis gsi, wo uf däm Wäg der grosse Rhoneebeni het chönne uswyche, wo früener immer es schlimms Sumpfpiet gsi isch und wo d Rhone mängmol überschwemmt het. Bi Charrat isch en Altarm vo der Rhone durecho, wo Chlyni Rhone gheisse het. Erscht nach der grosse Rhonekorrekzion im Wallis im 19. Johrhundert het me die Flechi zu
Em Roothaus isch d Vrwaldong vo ra Schtadt ondrbrocht. Heifig schdohd s Rothaus am Marktplatz. Wäga Eigmeindong send vill Rootheisr von kleine Ort gschlossa worda. E de große Schdädt werdat dafiir zusätzliche Bürgerbüro aufgmacht. E dr Schweiz sogd ma e Schdädt, aber au e di Graubündner Derfer d Gmoendsheisr «Roothaus» (Raathuus, Roothuus) on e d andere Gmoende «Gmoendshaus» (Gmeindshuus). Moischtens hot im Roothaus o dr Gmoendsroot sei Sitzong. s Roothaus vo Tiibenga ausm 15. Johrhundrd s Basler Roothaus, eigweichd 1514 s hischdorisch Roothaus vo Milhause vo 1552 s Roothaus vo Bern ausm 15. Johrhundrd s Roothaus vo Züri, baut 1694–1698, schdohd en dr Limmat s Roothaus von Bitz hot a Feirglock auf am Dach s Roothaus vo Ebenga isch aus am Jugendstil s Roothaus vo Kornwestheim von 1933 ischd a Wasserturm Commons: Roothaus – Album mit Multimediadateie
S Zürcher Raathuus isch zwüschet 1694 und 1698 zmitzt i der Altstadt vo Züri über d Limet poue worde. S Üsser isch na de Spaatrenaissance verpflichtet, s Inner dänn aber ganz im Hochbarock gstaltet. Es isch es schööns Byschpil für es Raathuus us de früene Nöizyt. Bis ane 1798 isch im Raathuus s politisch Zäntrum vo der Stadtrepublik Züri gsii. Nach der Helvetik isch s ane 1803 in Psitz vom Kanton Züri choo, wo drin jetz amig der Kantonsraat taget. Au de Gmäindraat vo de Stadt Züri bruucht de Saal für syni Sitzige, und derzue tüend au na d Chilesynode und de Chileraat vo der Evangeelisch-refermierte Landeschile und dän au d Synoode vo de röömisch-katholische Körperschaft Züri drin Raat halte. Scho sit de Mitti vom 13. Jaarhundert isch a dèm Platz am Uufer vo de Limet es Huus gstande; me het em Richthuus gsäit. Ane 1397 hät Züri dänn deet es nöis Raathuus poue, wo au scho uf Pfyler und Gwölb über em Fluss gstanden isch. Im 1693i het de Chly Raat vo Züri pschlosse, es nöis Raathuus z boue; das isch s hüttig Huus im Raathuuskwartier. Gmacht häts de Stadtbumäischter Hans Häiri Holzhalb. Mit emene Füürwèèrch händ d Zürcher
Leis (fp. [lɛ̃];, offiziell uf Französisch Lens) isch e Munizipalgmeind im Kanton Wallis im Bezirk Siders. Leis liit am nördleche Bärghang über em Rhonetal chly underhalb vo der Stadt Siders. S Dorf sälber stoot uf emene Bärgsaddel über em steile Bärg, wo undedra Wälder wachse. Im Räbpiet unde am Bärg ligge d Dörfli Flanthey (746 m ü. M.) und Chélin (771 m), wo zu Leis ghöre. Wyter obe isch d Feriesidlig vo Crans-sur-Sierre en Deil vo Leis; dört het das Dorf früener Alpweide und Meiesäss gha, bevor die im 20. Johrhundert mit Hotäl, Wohnhüser und Gwärbgebäu überbout worde sind. Die grosse Turischtestadt uf em Bärg isch hüt d Weschthelfti vo däm wyt ume bekannte Ferieort, wo der ander Berych uf em Gmeindpiet vo Crans-Montana liit. Über de Maiesäss vo Crans goot s Gmeindpiet vo Leis imene schmale Streife zwüsche de Alpe vo Crans-Montana und der weschtleche Nochbergmeind Icogne uf di grossi Alp am Mont Lachaux und au no bis uf d Höchi vo Bella Lui ufe (bis 2'542 m ü. M. – churz vor em Hauptgipfel). Lens ischt zum eerschtu Mal gnennt choo im Jaar 1177 als de Lenz. S Piet vo Leis, wo di alti Pfarrchile vom ganze Leiserbärg
Dr Alfred Siefert (* 25. Jänner 1861 z Lohr; 23. Novämber 1918 ebedert) isch e dytsche Haimetdichter gsii. Dr Alfred Siefert isch e Suhn vum Handelsmann Christian Wilhelm Siefert gsii. Är het anne 1888 im Sälbschtverlag e Gedichtband „Grüselhornklänge“ vereffetligt mit syn „Gedichte ernsten und heitern Inhalts in Lahrer Mundart“. S Grüselhorn isch noch ere Lohrer Sag e Horn gsii, wu dr gfange Walther vu Geroldseck dr Ort vu syre Gfangeschaft soll draa gchännt haa, wun er s ghert het. Ai Gedicht het dr Siefert em „Dodi“ gwidmet, eme Lohrer Orginal, wu as aihändige Stroßewischer gschafft het, wel er e Chrucke bruucht het, wun er mit dr andere Hand ghebt het. Zum 75. Firmejubileum vum Elektrizitetswärch Mittelbade AG 1981 isch s Buech nei ufglait wore. Dr Siefert het si bi dr Freiwillige Fyywehr engaschiert un isch Mitglid im Schwarzwaldverain gsii. Derzue isch er ehreamtlige „Bezirkspfleger der Kunst- und Althertumsdenkmäler in Lahr i. B.“ gsii. Är het si stark fir d Renovierig vu dr Burgruine Hohengeroldseck yygsetzt. D Stadt Lohr het e Stroß noch em Siefert gnännt, dr Alfred-Siefert-Weg. Grüselhornklänge. Gedichte ernsten und heitern Inhalts in Lahrer Mundart. Mit vielen Abbildungen und einem Plane der Stadt Lahr vom Jahre 1643, sowie
Dr Daniel Keel (* 10. Oktober 1930 z Äisele; † 13. Septämber 2011 z Züri) isch e Schwyzer Verleger gsii. Ä isch Grinder un bis zue sym Dod aktive Laiter vum Diogenes Verlag gsii. Dr Keel het s Gimnasium abbroche un het Buechhändler glehrt. Er het 1952 dr Diogenes Verlag grindet, aafangs as Ai-Mann-Unternäme. Anne 1954 isch sy Jugedfrynd Rudolf C. Bettschart zum Unternäme dezue gstoße. Dr Diogenes Verlag isch aafangs e Cartoon-Verlag gsii, dr erscht Titel isch e Band vum Ängländer Ronald Searle gsii. S Buech isch unter em Titel Weil noch das Lämpchen glüht erschine. Anne 1962 het er d Moleri Anna Diekmann (1940–2010) ghyrote. Dr jinger Suhn, Philipp (* 1968), isch 2012 dr Verleger vu Diogenes wore, dr elter, Jakob, hockt zäme mit em Bettschart em Verwaltigsrot vum Verlag vor. Em Daniel Keel sy Brueder Othmar Keel isch Theolog, Bibel- un Religionswisseschaftler un Egyptolog. Dr Diogenes Verlag het unter em Keel e Hufe wichtigi Autore verlait, wie z. B. dr Friedrich Dürrenmatt, dr Georges Simenon un au ne Hufe änglischsprochigi Krimiautore wie dr Dashiell Hammett un d Patricia Highsmith. Dr Verlag isch bis hit uf iber 200 Millione verchaufti Biecher un fascht 6000 verlaiti Titel chuu, wu
f Dr Zäller Blaue (au Hochblaue) isch e 1.077,1 m ü. NHN hoche Bärg im Sidschwarzwald. Är ghert zum Baan vu dr Gmai Zäll im bade-wirttebärgische Landchrais Löörech. Dr Berg dominiert mit syre gääche Haale no Side, Weschten un Oschte s Wiisedal nerdli vu dr Stadt Zäll un iberragt die um iber 600 Meter. Im Norde zues goht vum waldige Gipfel vum Zäller Blaue, zwisch em Chlaine Wiisedal im Weschten un em Wiisedal im Oschte, e Hecherugge wyter bis zum zeh Kilometer ewäge Belche. An dr Sidflanke vum Zäller Blaue lang het s Räscht vu Verschanzige. Am Weschthang, in rund 700 bis 800 Meter Hechi, ligen uf em Baan vum Zäller Ortsdail Adelsberg d Wyyler Blauen un Oberblaue. In ere Schwarzwaldcharte vum Chloschter St. Bläsi vu anne 1788 wird dr Berg „auf dem hohen Blauen“ gnännt. Im Topographischen Atlas ueber das Grossherzogtum Baden wird er 1846 „Hochblauen“ gnännt. Dää Name wird au bruucht fir dr zwelf Kilometer weschtnordweschtli glägene Bärg Blaue bi Badewyyler. Commons: Zeller Blauen – Sammlig vo Multimediadateie Chartedienst vom Bundesamt für Naturschutz vgl. BFN-Chartedienscht, abgruefen am 19. Juli 2013 Mappa geographica ad Historiam Nigrae Silvae Martini Gerberti S.R.I.P. Monasterii & Congreg. S. Blasii abbatis / del. P.
f Dr Stibewase isch mit (1.386 m ü. NHN) dr sechsthegscht Bärg im Schwarzwald, noch em Fälberg (1.493 m ü. NHN), em Baldewäger Buck (1.461 m ü. NHN), em Seebuck (1.448 m ü. NHN), em Herzogehorn (1.415 m ü. NHN) un em Belche (1.414 m ü. NHN). Är bildet di hegscht Hebig vum Rugge zwisch em Schauinsland un em Fälberg un isch vum letschtere nume dur e braite Sattel drännt. Nerdli lyt s St. Wilhelmer Dal, sidli s Wiisedal mit Dodtnau un em Dodtnaubärg. Uf em Stibewasegipfel het s kai Wald. Di scharfen Ibergäng zum Wald zaigen aber, ass es kai natyrligi Waldgränze isch. Elai dur d Hechi wär dr Stibewase nit waldfrei, d Waldgränze lääg do rund 100 km nerdli vu dr negschtglägene Nordalpegipfel uf ere Hechi vu rund 1.650–1.700 m. D Hochflechine wäre im Summer as Viiwaid, im Winter as Schyybiet bruucht. Dr Stibewase isch turistisch start erschlosse, drotz ass mer nit mit em Auto ufechunnt, wie zum Byschpel uf dr Fälberg oder uf dr Kandel. Weschtli vum Gipfel stoht syter anne 1935 s Bärggaschthuus Stibewase (1.270 m). Mer chunnt im Summer iber dr Wanderwäg zwische Fälberg un Notschrei aane un im Winter iber d Stibewasespur. Derzue fiere
Wertach chan folgendi Bedütig ha: Wertach, en Markt im bayrisch-schwäbische Landchrais Oberallgäu Wertach (Fluss), en Fluss, wo i de Allgäuer Alpe entspringt und z Augschburg in Lech mündet Oberwertach und Unterwertach, zwai Ortschafte i de Gmaind Feldkirchen-Westerham, Landkreis Rosenheim, Oberbayern Wertach-Kraftwerk, es Wasserchraftwärk und es Industrii- und Baudenkmal i de Augschburger Stadttail Rosenau und Thelott
De Jean Bonvin (* 6. März 1934 z Chermignon im Kanton Wallis; † 17. März 2017 z Paris) isch en Ökonomieprofässer und Diplomat us der Schwiiz gsi. De Jean Bonvin isch z Chermignon, emene Dorf am Bärg im Wallis oberhalb vo Siders, uf d Wält cho. Dä Oort ghört hüt zu der Gmeind Crans-Montana. De Bonvin het a der Wirtschaftshochschuel z Sanggalle und am Collège de France z Paris studiert. Vom Johr 1964 a isch er Forscher und Dozänt a der Uni Paris gsi und gly drufabe Mitarbeiter vom Internazionale Bildigsinschtitut vo der Unesco. 1970 bis 1979 isch är Konsul vo Burundi gsi. I däm Land het er d Wirtschaftsfakultät vo der Uni neu ufbout und di wüsseschaftlech Fäldforschig im Land wyter gfüert. Do derby het er psunders d Sprichwörter vo de Lüt uf em Land dokumäntiert. Mit der neue Schuel Gitega het er möglech gmacht, dass au Mäitli der Wäg a d Uni gfunde hend. Zäme mi de Karmeliterinne vo Pole het er de Froue inere Region vo Burundi e besseri medizinischi Hilf und neui Fäldkulture procht. 1980 het d Organisazion für wirtschaftligi Zämenarbet und Entwiklig OECD de Jean Bonvin als Diräkter vo der Forschig agstellt, und vo 1993